CELEX: 22012D0138
Language: fi
Date: 2012-07-13 00:00:00
Title: ETA:n sekakomitean päätös N:o 138/2012, annettu 13 päivänä heinäkuuta 2012 , ETA-sopimuksen liitteen XX (Ympäristö) muuttamisesta

8.11.2012   
            
            
               FI
            
            
               Euroopan unionin virallinen lehti
            
            
               L 309/20
            
         ETA:n SEKAKOMITEAN PÄÄTÖS
   N:o 138/2012,
   annettu 13 päivänä heinäkuuta 2012,
   ETA-sopimuksen liitteen XX (Ympäristö) muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen liite XX muutettiin 15 päivänä kesäkuuta 2012 annetulla ETA:n sekakomitean päätöksellä N:o 117/2012 (1).
            
         
               (2)
            
            
               Arviointiperusteista sen määrittämiseksi, milloin tietyntyyppiset romumetallit lakkaavat olemasta jätettä Euroopan parlamentin ja neuvoston direktiivin 2008/98/EY nojalla 31 päivänä maaliskuuta 2011 annettu neuvoston asetus (EU) N:o 333/2011 (2) olisi otettava osaksi sopimusta,
            
         ON HYVÄKSYNYT TÄMÄN PÄÄTÖKSEN:
   1 artikla
   Lisätään sopimuksen liitteessä XX olevan 32ff kohdan (Euroopan parlamentin ja neuvoston direktiivi 2008/98/EY) jälkeen kohta seuraavasti:
   
               ”32ffa.
            
            
               
                  32011 R 0333: Neuvoston asetus (EU) N:o 333/2011, annettu 31 päivänä maaliskuuta 2011, arviointiperusteista sen määrittämiseksi, milloin tietyntyyppiset romumetallit lakkaavat olemasta jätettä Euroopan parlamentin ja neuvoston direktiivin 2008/98/EY nojalla (EUVL L 94, 8.4.2011, s. 2).
               Tätä sopimusta sovellettaessa asetuksen säännöksiä koskee seuraava mukautus:
               Lisätään 2 artiklan e alakohtaan ja liitteessä III esitetyn vaatimustenmukaisuusilmoituksen 6 kohtaan sanojen ”unionin tullialueelle” jälkeen sanat ”tai EFTA-valtioiden alueelle”.”
            
         2 artikla
   Asetuksen (EU) N:o 333/2011 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 14 päivänä heinäkuuta 2012, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (3), taikka 13 päivänä heinäkuuta 2012 annetun ETA:n sekakomitean päätöksen N:o 126/2012 (4) tai 13 päivänä heinäkuuta 2012 annetun ETA:n sekakomitean päätöksen N:o 136/2012 (5) voimaantulopäivänä sen mukaan, mikä ajankohdista on myöhäisin.
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 13 päivänä heinäkuuta 2012.
      
         
            ETA:n sekakomitean puolesta
         
         
            Puheenjohtaja
         
         Atle LEIKVOLL
      
   
   
      (1)  EUVL L 270, 4.10.2012, s. 40.
   
      (2)  EUVL L 94, 8.4.2011, s. 2.
   
      (3)  Valtiosäännön asettamista vaatimuksista ei ole ilmoitettu.
   
      (4)  Katso tämän virallisen lehden sivu 4
   
      (5)  Katso tämän virallisen lehden sivu 17